b'\n_START_ARTICLE_\nNadzor na delovnem mestu\n_START_SECTION_\n1.) ZAKONSKE PODLAGE UREDITVE NADZORA NA DELOVNEM MESTU\n_START_PARAGRAPH_\nZakonska ureditev nadzora na delovnem mestu ima svoj temelj na postavkah, da ima vsak delavec na delovnem mestu pravico do zasebnosti ter da je zakonsko urejeno da mora delodajalec zaposlene pisno seznaniti z uveljavljanjem nadzora (npr. video nadzora). Nadzor na delovnem mestu je utemeljen v okviru razli\xc4\x8dnih zakonskih podlagah. Predvsem se nadzor na delovnem mestu opisuje v Zakonu o varstvu osebnih podatkov, v Zakona o informacijskem poobla\xc5\xa1\xc4\x8dencu, v Zakonu o elektronskih komunikacijah ter v Zakonu o delovnih razmerjih.\n_START_SECTION_\nZakon o informacijskem poobla\xc5\xa1\xc4\x8dencu\n_START_PARAGRAPH_\nInformacijski poobla\xc5\xa1\xc4\x8denec je samostojen in neodvisen dr\xc5\xbeavni organ, ki je pristojen za:_NEWLINE_- odlo\xc4\x8danje o prito\xc5\xbebi zoper odlo\xc4\x8dbo, s katero je organ zavrgel ali zavrnil zahtevo ali druga\xc4\x8de kr\xc5\xa1il pravico do dostopa ali ponovne uporabe informacije javnega zna\xc4\x8daja ter v okviru postopka na drugi stopnji tudi za nadzor nad izvajanjem zakona, ki ureja dostop do informacij javnega zna\xc4\x8daja, in na njegovi podlagi izdanih predpisov; - in\xc5\xa1pekcijski nadzor nad izvajanjem zakona in drugih predpisov, ki urejajo varstvo ali obdelavo osebnih podatkov oziroma iznos osebnih podatkov iz Republike Slovenije - odlo\xc4\x8danje o prito\xc5\xbebi posameznika, kadar upravljavec osebnih podatkov ne ugodi zahtevi posameznika glede pravice posameznika do seznanitve z zahtevanimi podatki, do izpisov, seznamov, vpogledov, potrdil, informacij, pojasnil, prepisovanja ali kopiranja po dolo\xc4\x8dbah zakona, ki ureja varstvo osebnih podatkov (Zakon o informacijskem pobla\xc5\xa1\xc4\x8dencu, Ur. l. RS \xc5\xa1t. 113/05, 2. \xc4\x8dlen)_NEWLINE_Splo\xc5\xa1ne zakonske pravice nadzora na delovnem mestu so ponazorjene v mnenju informacijskega poobla\xc5\xa1\xc4\x8denca, ki navaja da\xc2\xa0\xc2\xbbKljub skrbi za zasebnost na delovnem mestu je dolo\xc4\x8dena stopnja nadzora s strani delodajalca zakonsko dopustna. Seveda pa je tak nadzor dopusten tedaj, ko se izvaja v okviru, ki ga dolo\xc4\x8da ustava, zakonski predpisi in doma\xc4\x8da ali mednarodna sodna praksa. Razen tega mora biti dopusten nadzor oziroma poseg v zasebnost opredeljen v internih pravilnikih podjetja.\xc2\xab\xc2\xa0(Hribar diplomsko delo, str. 2.)\n_START_SECTION_\nZakon o varstvu osebnih podatkov\n_START_PARAGRAPH_\nVsak delavec ima na svojem delovnem mestu pravico do zasebnosti. Zakon o varstvu osebnih podatkov se nana\xc5\xa1a na za\xc5\xa1\xc4\x8dito posameznikove zasebnosti in varovanje njegovih osebnih podatkov. V tem zakonu je glede osebnih podatkov opredeljeno, da se osebni podatki lahko obdelujejo le, \xc4\x8de obdelavo osebnih podatkov in osebne podatke, ki se obdelujejo, dolo\xc4\x8da zakon ali \xc4\x8de je za obdelavo dolo\xc4\x8denih osebnih podatkov podana osebna privolitev posameznika. (Zakon o varstvu podatkov, Ur. l. RS \xc5\xa1t. 94/07, 8. \xc4\x8dlen)._NEWLINE_\xc4\x8clen 24. se nana\xc5\xa1ata na zavarovanje osebnih podatkov in sicer varovanje osebnih podatkov obsega organizacijske, tehni\xc4\x8dne in logi\xc4\x8dno-tehni\xc4\x8dne postopke in ukrepe, s katerimi se varujejo osebni podatki, prepre\xc4\x8duje slu\xc4\x8dajno ali namerno nepoobla\xc5\xa1\xc4\x8deno uni\xc4\x8devanje podatkov, njihova sprememba ali izguba ter nepoobla\xc5\xa1\xc4\x8dena obdelava teh podatkov tako, da se: varujejo prostori, oprema in sistemsko programska oprema, vklju\xc4\x8dno z vhodno-izhodnimi enotami, varuje se aplikativna programska oprema, s katero se obdelujejo osebni podatk, prepre\xc4\x8duje se nepoobla\xc5\xa1\xc4\x8den dostop do osebnih podatkov pri njihovem prenosu, vklju\xc4\x8dno s prenosom po telekomunikacijskih sredstvih in omre\xc5\xbejih, zagotavlja se u\xc4\x8dinkovit na\xc4\x8din blokiranja, uni\xc4\x8denja, izbrisa ali anonimiziranja osebnih podatkov ter se omogo\xc4\x8da poznej\xc5\xa1e ugotavljanje, kdaj so bili posamezni osebni podatki vneseni v zbirko osebnih podatkov, uporabljeni ali druga\xc4\x8de obdelani in kdo je to storil, in sicer za obdobje, ko je mogo\xc4\x8de zakonsko varstvo pravice posameznika zaradi nedopustnega posredovanja ali obdelave osebnih podatkov (Zakon o varstvu podatkov, Ur. l. RS \xc5\xa1t. 94/07, 24. \xc4\x8dlen)._NEWLINE_Zakon o varstvu osebnih podatkov v svojem 74. \xc4\x8dlenu navaja tudi opredelitve glede izvajanja video nadzora in sicer mora oseba javnega ali zasebnega sektorja, ki izvaja videonadzor, o tem objaviti obvestilo. Obvestilo mora biti vidno in razlo\xc4\x8dno objavljeno na na\xc4\x8din, ki omogo\xc4\x8da posamezniku, da se seznani z njegovim izvajanjem najkasneje, ko se nad njim za\xc4\x8dne izvajati videonadzor. Obvestilo mora vsebovati informacije o tem da se izvaja videonadzor, nazivu osebe javnega ali zasebnega sektorja, ki ga izvaja, telefonsko \xc5\xa1tevilko za pridobitev informacije ter kje in koliko \xc4\x8dasa se shranjujejo posnetki iz videonadzornega sistema. Videonadzorni sistem, s katerim se izvaja videonadzor, mora biti zavarovan pred dostopom nepoobla\xc5\xa1\xc4\x8denih oseb (Zakon o varstvu podatkov, Ur. l. RS \xc5\xa1t. 94/07, 74. \xc4\x8dlen). Video nadzor na delovnem mestu se dotika tudi 77. \xc4\x8dlena tega zakona in sicer je v \xc4\x8dlenu opredeljen video nadzor delovnih prostorov. Izvajanje videonadzora znotraj delovnih prostorov se lahko izvaja le v izjemnih primerih, kadar je to nujno potrebno za varnost ljudi ali premo\xc5\xbeenja ali za varovanje tajnih podatkov ter poslovne skrivnosti, tega namena pa ni mo\xc5\xbeno dose\xc4\x8di z milej\xc5\xa1imi sredstvi. Videonadzor se lahko izvaja le glede tistih delov prostorov, kjer je potrebno varovati ljudi in premo\xc5\xbeenje ali tajne podatke in poslovne skrivnosti. Prepovedano je izvajati videonadzor v delovnih prostorih izven delovnega mesta, zlasti v garderobah, dvigalih in sanitarnih prostorih. Zaposleni morajo biti pred za\xc4\x8detkom izvajanja videonadzora po tem \xc4\x8dlenu vnaprej pisno obve\xc5\xa1\xc4\x8deni o njegovem izvajanju. Pred uvedbo videonadzora v osebi javnega ali zasebnega sektorja se mora delodajalec posvetovati z reprezentativnim sindikatom pri delodajalcu (Zakon o varstvu podatkov, Ur. l. RS \xc5\xa1t. 94/07, 77. \xc4\x8dlen).\n_START_SECTION_\nZakon o elektronskih komunikacijah\n_START_PARAGRAPH_\nZakon o elektronskih komunikacijah ureja pogoje za zagotavljanje elektronskih komunikacijskih omre\xc5\xbeij in izvajanje elektronskih komunikacijskih storitev, ureja zagotavljanje univerzalne storitve, zagotavljanje konkurence, upravljanje radiofrekven\xc4\x8dnega spektra in elementov o\xc5\xa1tevil\xc4\x8denja, dolo\xc4\x8da pogoje za omejitev lastninske pravice, dolo\xc4\x8da pravice uporabnikov, ureja varnost omre\xc5\xbeij in storitev ter njihovo delovanje v izjemnih stanjih, zagotavlja uresni\xc4\x8devanje in ureja varovanje pravice do komunikacijske zasebnosti uporabnikov javnih komunikacijskih storitev, ureja re\xc5\xa1evanje sporov med subjekti na trgu elektronskih komunikacij, ureja pristojnosti, organizacijo in delovanje Agencije za komunikacijska omre\xc5\xbeja in storitve Republike Slovenije kot neodvisnega regulativnega organa ter pristojnosti drugih organov, ki opravljajo naloge ter druga vpra\xc5\xa1anja, povezana z elektronskimi komunikacijami.(Zakon o elektronskih komunikacijah, Ur. l. RS \xc5\xa1t. 109/12, 2. \xc4\x8dlen). Tudi elektronska komunikacija predstavlja obliko nadzora nad zaposlenimi na delovnem mestu. Zakon o elektronski komunikaciji v svojem 3. \xc4\x8dlenu izpostavi, da se za elektronsko po\xc5\xa1to \xc5\xa1teje vsako besedilno, govorno, zvo\xc4\x8dno ali slikovno sporo\xc4\x8dilo, poslano po javnem komunikacijskem omre\xc5\xbeju, ki se lahko shrani v omre\xc5\xbeju ali prejemnikovi terminalski opremi, dokler ga prejemnik ne prevzame (Zakon o elektronskih komunikacijah, Ur. l. RS \xc5\xa1t. 109/12, 3. \xc4\x8dlen). Zakon o delovnih razmerjih Zakon o delovnih razmerjih ureja delovna razmerja, ki se sklepajo s pogodbo o zaposlitvi med delavcem in delodajalcem (Zakon o delovnih razmerjih, 1. \xc4\x8dlen). Za podro\xc4\x8dje nadzora na delovnem mestu sta pomembna \xc4\x8dlena \xc5\xa1t. 46 in 48. 46. \xc4\x8dlen tega zakona predpostavlja dol\xc5\xbenosti delodajalca in sicer opredeli, da mora delodajalec varovati in spo\xc5\xa1tovati delav\xc4\x8devo osebnost ter upo\xc5\xa1tevati in \xc5\xa1\xc4\x8dititi delav\xc4\x8devo zasebnost (Zakon o delovnih razmerjih, 46. \xc4\x8dlen). V svojem 48. \xc4\x8dlenu pa zakon dolo\xc4\x8da, da se osebni podatki delavcev lahko zbirajo, obdelujejo, uporabljajo in posredujejo tretjim osebam samo, \xc4\x8de je to dolo\xc4\x8deno s tem ali drugim zakonom ali \xc4\x8de je to potrebno zaradi uresni\xc4\x8devanja pravic in obveznosti delovnega razmerja ali v zvezi z delovnim razmerjem. Ta \xc4\x8dlen Zakona o delovnih razmerjih navaja tudi to , da se morajo osebni podatki, za zbiranje katerih ne obstoji ve\xc4\x8d zakonska podlaga, takoj zbrisati in prenehati uporabljati (Zakon o delovnih razmerjih, Ur. l. RS \xc5\xa1t. 21/13).\n_START_SECTION_\nKazenski zakonik\n_START_PARAGRAPH_\nNadzora nad zaposlenimi na delovnem mestu se dotika tudi Kazenski zakonik in sicer so v Kazenskem zakoniku opredeljene sankcije za nespo\xc5\xa1tovanje pravic delodajalcev in zaposlenih ter sankcije za zlorabo videonadzora in osebnih podatkov. Po Kazenskem zakoniku se sankcionira tistega, ki neupravi\xc4\x8deno snema ali naredi slikovni posnetek drugega ali njegovih prostorov brez njegovega soglasja in pri tem ob\xc4\x8dutno pose\xc5\xbee v njegovo zasebnost ali kdor tako snemanje neposredno prena\xc5\xa1a tretji osebi oz. ji omogo\xc4\x8di, da se z njim seznani (Kazenski zakonik, Ur. l. RS \xc5\xa1t. 55/08, 138. \xc4\x8dlen). V 143. \xc4\x8dlenu Kazenski zakonik predvideva sankcioniranje tistega, ki uporabi osebne podatke, ki se obdelujejo na podlagi zakona, v neskladju z namenom njihovega zbiranja ali brez osebne privolitve osebe, na katero se osebni podatki nana\xc5\xa1ajo (Kazenski zakonik, Ur. l. RS \xc5\xa1t. 55/08, 143. \xc4\x8dlen) hkrati pa je v 139. \xc4\x8dlenu Kazenskega zakonika opredeljeno tudi sankcioniranje nepravilnosti na podro\xc4\x8dju tajnosti ob\xc4\x8dil, dolo\xc4\x8da sankcije za tistega, ki se neupravi\xc4\x8deno seznani z elektronskim sporo\xc4\x8dilom ali kak\xc5\xa1nim drugim komunikacijskim sredstvom (Kazenski zakonik, Ur. l. RS \xc5\xa1t. 55/08, 139. \xc4\x8dlen).\n_START_SECTION_\nKAJ JE NADZOR?\n_START_PARAGRAPH_\nNadzor je kontinuirano opazovanje in poslu\xc5\xa1anje (prikrito, odkrito) ljudi, vozil, prostorov ali objektov, z namenom pridobivanja informacij v povezavi z aktivnostmi in identiteto subjekta nadzora. (Videonadzor in druge oblike nadzora na delovnem mestu ) V \xc5\xa1ri\xc5\xa1em lo\xc4\x8dimo: prikriti nadzor (nadzorovani ne ve, da se izvaja nadzor, npr. prislu\xc5\xa1kovanje, tajno sledenje,\xe2\x80\xa6), odkriti nadzor ( se izvaja tako, da se ve, da se na dolo\xc4\x8deni lokaciji izvaja nadzor), stati\xc4\x8dni nadzor (nadzor se izvaja iz enega mesta- stati\xc4\x8dno (vozilo, narava,stavbe), objekt nadzora lahko stavba, vozilo, obmo\xc4\x8dje, oseba. Opazuje se objekt nadzora, se zapisuje in evidentira spremembe), dinami\xc4\x8dni nadzor (se izvaja na na\xc4\x8din, da se sledi objektu nadzora, najpogostej\xc5\xa1i objekt nadzora vozilo ali oseba; se lahko izvaja pe\xc5\xa1, mobilno, z javnim prevozom) ter tehni\xc4\x8dni nadzor (se izvaja s pomo\xc4\x8djo sodobne tehnike, npr. stavba, prostor, vozilo, ra\xc4\x8dunalnik, telefon, video nadzorne kamere, GPS sledenja, prislu\xc5\xa1kovanje) (Videonadzor in druge oblike nadzora na delovnem mestu.Seminarsko gradivo.)_NEWLINE__NEWLINE_Vrste tehni\xc4\x8dnega nadzora (Nadzor nad zaposlenimi. Moje delo)_NEWLINE_- Elektronsko bele\xc5\xbeenje prihodov in odhodov na delovno mesto - Nadzor z biometri\xc4\x8dnimi sredstvi_NEWLINE__NEWLINE_-      Videonadzor_NEWLINE_- Avdionadzor in snemanje telefonskih klicev - Nadzor telefonskih pogovorov - Nadzor gibanja v objektu - Nadzor elektronskih sredstev (internet, e-po\xc5\xa1ta, telefonija,..) - Nadzor nad zasebnim \xc5\xbeivljenjem_NEWLINE__NEWLINE_-       GPS nadzor (nadzor uporabe slu\xc5\xbebenih vozil)_NEWLINE_Oblike nadzora nad zaposlenimi na delovnem mestu so tudi: osebnostno in psiholo\xc5\xa1ko testiranje, raziskovanje osebnih lastnosti, religioznih in drugih prepri\xc4\x8danj, nadzor nad prihodom in odhodom z delovnega mesta (biometrija), splo\xc5\xa1ni videonadzor nad delom in gibanje delavca, nadzor nad telefnskimi klici, nadzor nad uporabo interneta nadzor nad e- po\xc5\xa1to, nadzor nad uporabo vhodno-izhodnih naprav (tipkovnica, ra\xc4\x8dunalnik,..), nadzor nad lokacijo oz. gibanjem delavca znotraj slu\xc5\xbebenih prostorov, nadzor nad gibanjem delavca pri uporabi slu\xc5\xbebenih vozil (npr. GPS), nadzor nad delav\xc4\x8devo prehrano in odvisnosti, nadzor nad obla\xc4\x8denjem, obna\xc5\xa1anjem in dru\xc5\xbeenjem delavcev (Videonadzor in druge oblike nadzora na delovnem mestu.Seminarsko gradivo.)\n_START_SECTION_\nElektronsko bele\xc5\xbeenje prihodov in odhodov na delovno mesto\n_START_PARAGRAPH_\nTa oblika nadzora nad zaposlenimi na delovnem mestu se navezuje na registracijo delavcev ob prihodu na delovno mesto ter ob odhodu iz delovnega mesta ob koncu delavnika. Namen je natanno bele\xc5\xbeenje \xc4\x8dasa porabljenega za odmor (malico), slu\xc5\xbebene in privatne obveznosti, zamude, pred\xc4\x8dasnega odhoda iz delovnega mesta,... Ta oblika nadzora delodajalcem omogo\xc4\x8da vpogled v prisotnost delavca na delovnem mestu tudi v \xc4\x8dasu ko sam delodajalec ni prisoten hkrati pa mu omogo\xc4\x8da\xc2\xa0\xc2\xbbpomo\xc4\x8d\xc2\xab\xc2\xa0ob morebitnem povi\xc5\xa1evanju ali nagrajevanju delavcev. Pri obliki nadzora na delovnem mestu preko elektronskega bele\xc5\xbeenja prihodov in odhodov se nana\xc5\xa1a na uporabo razli\xc4\x8dnih kartic, \xc4\x8dipov, klju\xc4\x8dev,... Videonadzor in druge oblike nadzora na delovnem mestu)\n_START_SECTION_\nNadzor z biometri\xc4\x8dnimi sredstvi\n_START_PARAGRAPH_\nPri tej obliki nadzora gre za identifikacijo zaposlenih preko fizi\xc4\x8dnih zna\xc4\x8dilnosti (Gavranovi\xc4\x8d, nadzor na delovnem mestu z informacijsko tehnologijo). Fizi\xc4\x8dne zna\xc4\x8dilnosti so: barva glasu, barva o\xc4\x8di, prstni odtis, oblika obraza, geometrija rok (oblika in velikost prstov), \xc5\xa1arenica, mre\xc5\xbenica, pisava, hoja,.. (Gavranovi\xc4\x8d, nadzor na delovnem mestu z informacijsko tehnologijo)_NEWLINE_Biometri\xc4\x8dne zna\xc4\x8dilnosti delimo na telesne (obris dlani, \xc5\xa1arenica, mre\xc5\xbenica, preplet ven na rokah, vonj, DNA, prstni odtisi) in ns vedenjske ( na\xc4\x8din tipkanja, podpisovanje, premikanje mi\xc5\xa1ke, hoje, govor,...) (Videonadzor in druge oblike nadzora na delovnem mestu.Seminarsko gradivo)._NEWLINE_Lastnosti biometri\xc4\x8dnih zna\xc4\x8dilnosti do njihova unikatnost, neprenosljivost na drugo osebo, ni jih mogo\xc4\x8de pozabiti ali izgubiti, te\xc5\xbeje se jih da kopirati ali ponarediti, se jih lahko uporablja z vednostjo ali brez vednosti posameznika, posameznike biometri\xc4\x8dne zna\xc4\x8dilnosti te\xc5\xbeko spremeni ali skrije._NEWLINE_Prednosti biometrije v primerjavi z elektronskim bele\xc5\xbeenjem s karticami so, da se brezkontaktne kartice lahko izgubijo, posodijo ali ukradejo. Biometri\xc4\x8dnih zna\xc4\x8dilnosti pa ni mogo\xc4\x8de \xe2\x80\x9cpozabiti\xe2\x80\x9d, vedno so na voljo saj jih vsak posameznik nosi s seboj (Videonadzor in druge oblike nadzora na delovnem mestu.Seminarsko gradivo)._NEWLINE_Kazen: kr\xc5\xa1enje biometri\xc4\x8dnih ukrepov: globa zna\xc5\xa1a od 4172,93- 12518, 78 evrov_NEWLINE_Delodajalci morajo, \xc4\x8de \xc5\xbeelijo uvesti nadzor preko biometri\xc4\x8dnih sredstev na podlagi Zakona o varovanju osebnih podatkov podati zahtevo za uvedbo biometrijskih ukrepov. Zahteva mora vsebovati opis nameravanih biometri\xc4\x8dnih ukrepov (tehni\xc4\x8dne lastnosti- npr. na\xc4\x8din shranjevanja biometri\xc4\x8dnih podatkov), razlogi za uvedbo biometrijskih ukrepov (nujnost uvedbe,...), naslov reprezentativnega sindikata ter dokazilo o pla\xc4\x8dilu upravne takse (22,66 evrov) (Zakon o varovanju osebnih podatkov, 80. \xc4\x8dlen).\n_START_SECTION_\nVideonadzor\n_START_PARAGRAPH_\nVideonadzor je oblika nadzora zaposlenih na delovnem mestu pri katerem gre za uporabo video sredstev (npr. video kamer). \xc4\x8ce \xc5\xbeeli delodajalec uvesti videonadzor mora zadostiti zakonskim pogojem. V skladu z Zakonom o varovanju osebnih podatkov mora biti obvestilo o izvajanju videonadzora vidno, jasno in razlo\xc4\x8dno objavljeno na na\xc4\x8din, ki omogo\xc4\x8da posamezniku, da se seznani z njegovim izvajanjem najkasneje, ko se nad njim za\xc4\x8dne izvajati videonadzor (Videonadzor in druge oblike nadzora na delovnem mestu.Seminarsko gradivo). Obvezne sestavine obvestila v skladu z 74. \xc4\x8dlenom Zakona o varovanju osebnih podatkov so obvestilo o izvajanju videonadzora, naziv osebe javnega ali zasebnega sektorja ki izvaja videonadzor ter telefonska \xc5\xa1tevilka za pridobitev informacije, kje in koliko \xc4\x8dasa se shranjujejo posnetki iz videonadzornega sistema._NEWLINE_Videonadzorni sistem s katerim se izvaja vidonadzor mora biti zavarovan pred dostopom nepoobla\xc5\xa1\xc4\x8denih oseb._NEWLINE__NEWLINE_O dostopu v uradne slu\xc5\xbebene oz, poslovne prostore se mora pisno obvestiti vse zaposlene v osebi javnega ali zasebnega sektorja, ki opravljajo delo v nadzorovanem prostoru. Odlo\xc4\x8ditev o uvedbi videonadzora sprejme direktor kateri mora v pisni odlo\xc4\x8ditvi obrazlo\xc5\xbeiti razloge za uvedbo videonadzora. _NEWLINE_Videonadzor naj se na delovnem mestu uporablja le v izjemnih primerih ter le v tistih delih slu\xc5\xbebenih oz. poslovnih prostorov, kjer je to nujno potrebno za varnost ljudi ali premo\xc5\xbeenja, zaradi zagotavljanja nazdora vstopa ali iztopav ali iz slu\xc5\xbebenih (poslovnih) prostorov ali \xc4\x8de zaradi narave dela obstaja mo\xc5\xbenosti ogro\xc5\xbeanja zaposlenih (Videonadzor in druge oblike nadzora na delovnem mestu.Seminarsko gradivo)._NEWLINE_Videonadzor ni dovoljen v garderobah, dvigalih, sanitarnih prostorih._NEWLINE_Za vsako obliko videonadzora je bistveno predhodno obvestilo zaposlenim o izvajanju videonadzora (Videonadzor in druge oblike nadzora na delovnem mestu.Seminarsko gradivo.)_NEWLINE_Kazen: Z kazensko globo od 4.170 do 12.510 evrov se kaznuje za prekr\xc5\xa1ek pravna oseba, samostojni podjetnik ali posameznik, ki samostojno opravlja dejavnost: \xc4\x8de ne objavi pisnega obvestila po Zakonu o varovanju osebnih podatkov \xc4\x8de obvestilo ne vsebuje obveznih vsebin obvestila \xc4\x8de ne zavaruje videonadzornega sistema s katerim se izvaja videonadzor \xc4\x8de se videonadzor izvaja brez obrazlo\xc5\xbeene pisne odlo\xc4\x8ditve zakaj je potrebna uvedba videonadzora nesorazmerno izvajanje videonadzora \xc4\x8de se delavcev predhodno pisno ne obvesti \xc4\x8de so video podatki o zaposlenih shranjeni ve\xc4\x8d kot 1 leto\n_START_SECTION_\nAvdionadzor in nadzor nad telefonskimi pogovori\n_START_PARAGRAPH_\nZaupnost komunikacij- avdionadzor se zagotavlja z Zakonom o elektronskih komunikacijah z namenom varovanja pri\xc4\x8dakovane zasebnosti na podro\xc4\x8dju uporabe elektronskih komunikacij, zagotavljanja svobodne komuniciranja i svobode izra\xc5\xbeanja. Zaupnost komunikacij se nana\xc5\xa1a na vsebino komunikacij, podatke o prometu ter okoli\xc5\xa1\xc4\x8dine v zvezi s prekinitvijo povezave._NEWLINE_Vsaka oseba, ki sodeluje pri zagotavljanju in izvajanju avdionadzora mora varovati zaupnost komunikacij tudi po prenehanju opravljanja dejavnosti (Videonadzor in druge oblike nadzora na delovnem mestu.Seminarsko gradivo.)_NEWLINE_Zaupnost komunikacij se nana\xc5\xa1a na telefaks sporo\xc4\x8dila, elektronsko po\xc5\xa1to, glosovno po\xc5\xa1to, SMS in MMS sporo\xc4\x8dila, telefonske pogovore,.. (Videonadzor in druge oblike nadzora na delovnem mestu.Seminarsko gradivo.)_NEWLINE_Tako kot pri videonadzoru mora biti tudi pri avdionadzoru podano obvestilo o snemanju. Obvestilo o snemanju je le potreben vendar ne pa zadosten pogoj oz. pravna podlaga za snemanje komunikacij. Obvestilo mora biti dano vnaprej in po istem mediju (Videonadzor in druge oblike nadzora na delovnem mestu.Seminarsko gradivo). Npr. \xc4\x8de se snema telefonski pogovor mora bit preko telefona posredovano obvestilo o izvajanju avdionadzora._NEWLINE_Primer obvestila:\xc2\xa0\xc2\xbbVa\xc5\xa1 klic se snema zaradi zagotovitve dokaza o poslu; hranjen bo, dokler se lahko posel zakonito izpodbija\xc2\xab_NEWLINE_Katere klice je dopustno posneti (Videonadzor in druge oblike nadzora na delovnem mestu.Seminarsko gradivo.): klic s katerim klicatelj naro\xc4\x8di dolo\xc4\x8deno blago ali storitev, klic s katerim klicatelj spremeni naro\xc4\x8dilo blaga ali storitve, klic s katerim klicatelj odpove naro\xc4\x8dilo blaga ali stortive ter klic, s katerim klicatelj poda reklamacijo, ugovor ali drugo okoli\xc5\xa1\xc4\x8dino, ki ima vpliv na spremembno konkretnega poslovnega ali delovnega razmerja._NEWLINE_Katere klice je nedopustno posneti (Videonadzor in druge oblike nadzora na delovnem mestu.Seminarsko gradivo.): klice za informacije glede delovnega \xc4\x8dasa poslovalnic, ponudbe, kontaktnih in drugih splo\xc5\xa1nih informacij ter klice, ki ne pripeljejo do nakupa blaga ali storitev oz. sklenitve, spremembe ali prenehanja poslovnega razmerja. Prav tako je nedopustno je snemati klice z namenom nadzora zaposlenih v klicnem centru ter klicev z namenom zastra\xc5\xa1evanja.\n_START_SECTION_\nGPS nadzor\n_START_PARAGRAPH_\nBistveno je upo\xc5\xa1tevati na\xc4\x8delo sorazmernosti. Kdaj je uporaba GPS sorazmerna? Za ustrezno oceno sorazmernosti je potrebno imeti dovolj informacij s katerimi se lahko ugotovi ali je uporaba naprave v dolo\xc4\x8denem primeru primerna, ali bo u\xc4\x8dinkovita za doseganje zasledovalnih ciljev. Predvsem je potrebo ugotoviti kak\xc5\xa1en poseg v zasebnost predstavlja uporaba GPS naprave. Uporaba GPS je s strani IPRS-ja kot sorazmerna tista uporaba GPS ki je namenjena za sledenje, sledenje kamionom pogodbenih partnerjev, cisternam za prevoz goriva ter sledenje po\xc5\xa1tnih po\xc5\xa1iljk (Informacijski poobla\xc5\xa1\xc4\x8denec, smernice)._NEWLINE_Nesorazmerna pa je uporaba GPS naprav v primerih uporabe za sledenje uporabe vseh slu\xc5\xbebenih vozil, za sledenje vozilom \xc5\xa1ole vo\xc5\xbenje, za sledenje ob\xc4\x8dinskim radarjem, za sledenje razna\xc5\xa1alcem \xc4\x8dasopisov, sledenje zaposlenim v \xc4\x8distilnem servisu, sledenje plugom za ceste ter naprave GPS v domu za starej\xc5\xa1e ob\xc4\x8dane (Informacijski poobla\xc5\xa1\xc4\x8denec, smernice)._NEWLINE_Kako ravnati pri uvajanju in uporabi GPS naprav? (Informacijski poobla\xc5\xa1\xc4\x8denec, smernice) 1. Natan\xc4\x8dno opredelimo cilje 2. Preverimo, kako in v kak\xc5\xa1ni meri bi uporaba GPS sistema re\xc5\xa1ila te\xc5\xbeave 3. Preverimo, ali je uporaba GPS naprav nujna in ali bi lahko z drugimi, milej\xc5\xa1imi ukrepi re\xc5\xa1ili te\xc5\xbeave 4. Opredelimo, kako bomo z uporabo naprave seznanili uporabnike 5. Opredelimo mo\xc5\xbene varovalke (npr. rok hrambe) 6. Preverimo, na kateri pravni podlagi bomo zbirali in obdelovali osebne podatke 7. Opredelimo postopke in ukrepe za varnost podatkov 8. Uredimo pogodbeno obdelavo osebnih podatkov\n_START_SECTION_\n3.) DOPUSTNOST NADZORA in ZASEBNOST\n_START_PARAGRAPH_\nNadzor je legalna in legitimna pravica delodajalca. Bistvo je, da so zaposleni o kakr\xc5\xa1ni koli obliki nadzora na delovnem mestu obve\xc5\xa1\xc4\x8deni. Zaposleni morajo biti vnaprej seznanjeni s pravili delodajalca glede uporabe telefona, elektronske po\xc5\xa1te in interneta ter s tem, kdaj in v kak\xc5\xa1nih primerih lahko nadzira komunikacijo zaposlenih. Delodajalcu ni dovoljeno zaposlenim omejevati pravico do zasebnosti in pravice do komunikacije z zunanjim svetom. Zaposleni se mora z nadzorom strinjati oz. mora biti nadzor objektivno opravi\xc4\x8dljiv in sorazmeren. Ker je zaposleni v podrejenem polo\xc5\xbeaju nasproti delodajalcu, mora biti strinjanje prostovoljno in brez prisile, hkrati pa je potrebno poudariti, da je delodajalec tako dobil le pravico do nadzora nad elektronsko po\xc5\xa1to, ki si jo izmenjujejo zaposleni znotraj podjetja, ne pa tudi nad elektronsko po\xc5\xa1to, ki jo kdo tretji po\xc5\xa1ilja v podjetje. Delodajalci lahko uporabo elektronske po\xc5\xa1te in interneta omejujejo le na na\xc4\x8din, da npr. omogo\xc4\x8dijo zaposlenim dostop samo do tistih spletnih strani, ki jih potrebujejo za svoje delo, oz. blokirajo dostop do dolo\xc4\x8denih spletnih strani, blokirajo dolo\xc4\x8deno e-po\xc5\xa1to na stre\xc5\xbeniku za elektronsko po\xc5\xa1to ipd. Delodajalec ne sme za nazaj ugotavljati, katere spletne strani je zaposleni obiskoval, komu je po\xc5\xa1iljal elektronsko po\xc5\xa1to in kdo jo je poslal njemu (Havli\xc4\x8dek, E- po\xc5\xa1ta in zasebnost na delovnem mestu)._NEWLINE_Zasebnost je spodobnost posameznika ali skupine, da sebe ali informacije o sebi zadr\xc5\xbei za sebe in se odlo\xc4\x8da kaj in komu bo njegova osebna inforacija odkrita. Poznamo ve\xc4\x8d vrst zasebnosti in sicer: splo\xc5\xa1na pravica do zasebnosti (zasebnost telesa in delovanja, prostor in dostojanstvo), nedotakljivost stanovanja (prepre\xc4\x8ditev neupravienih pregledov posameznikove lastnine, stanovanja, vozila), komunikacijska zasebnost (nadzor na delovnem mestu), ter informacijska zasebnost oz. varstvo osebnih podatkov. Pri vpra\xc5\xa1anju zasebnosti na delovnem mestu prihaja do povezovanja dveh pravic, in sicer lastninske pravice na strani delodajalca in pravice do zasebnosti na strani delavca. Delavcu so v uporabo dana sredstva in informacije delodajalca, v zameno pa delavec nudi svoje znanje in osebne podatke, ki so potrebni za izvajanje delovnega procesa. Tako delodajalec razpolaga z osebnimi podatki delavca, delavec pa razpolaga s poslovnimi skrivnostmi delodajalca (Havli\xc4\x8dek, E- po\xc5\xa1ta in zasebnost na delovnem mestu).'